CELEX: 22012D0356
Language: sk
Date: 2012-06-15 00:00:00
Title: 2012/356/EÚ: Rozhodnutie Rady ministrov AKT – EÚ č. 1/2012 z  15. júna 2012 v súvislosti s revíziou podmienok financovania investícií (kapitola 1 prílohy II k dohode o partnerstve AKT – EÚ)

4.7.2012   
            
            
               SK
            
            
               Úradný vestník Európskej únie
            
            
               L 174/27
            
         ROZHODNUTIE RADY MINISTROV AKT – EÚ č. 1/2012
   z 15. júna 2012
   v súvislosti s revíziou podmienok financovania investícií (kapitola 1 prílohy II k dohode o partnerstve AKT – EÚ)
   (2012/356/EÚ)
   RADA MINISTROV AKT – EÚ,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (1), v znení neskorších zmien a doplení (ďalej len „dohoda o partnerstve AKT – EÚ“), a najmä na jej článok 100,
   keďže:
   
               (1)
            
            
               V súlade s článkom 6b prílohy II k dohode o partnerstve AKT– EÚ sa uskutočnilo hodnotenie v polovici trvania, ktoré sa týkalo využívania investičného nástroja AKT a vlastných zdrojov Európskej investičnej banky v regióne AKT. Jedným z odporúčaní predložených v rámci hodnotenia v polovici trvania bolo, aby sa zabezpečili dodatočné zdroje na granty určené na technickú pomoc.
            
         
               (2)
            
            
               So zreteľom na výsledky tohto hodnotenia v polovici trvania by sa mal podiel prostriedkov určených na bonifikáciu úrokov zvýšiť z 10 % na 15 %, pričom tieto prostriedky bude možné použiť na technickú pomoc súvisiacu s projektmi v zmysle článku 1 ods. 3 a článku 2 ods. 9 prílohy II k dohode o partnerstve AKT– EÚ,
            
         PRIJALA TOTO ROZHODNUTIE:
   Článok 1
   Príloha II k dohode o partnerstve AKT – EÚ sa týmto mení a dopĺňa takto:
   
               1.
            
            
               V článku 1 sa odsek 3 nahrádza takto:
               „3.   Úrokové dotácie môžu byť kapitalizované alebo využité vo forme grantov. Suma bonifikácie úrokov vypočítaná podľa jej hodnoty v čase vyplatenia pôžičky sa zaúčtuje na pridelené rozpočtové prostriedky úrokovej dotácie uvedenej v prílohe Ib ods. 2 písm. c) a vypláca sa priamo banke. Až 15 % tohto prídelu na bonifikáciu úrokov je takisto možné použiť na podporu technickej pomoci súvisiacej s projektmi v krajinách AKT.“
            
         
               2.
            
            
               V článku 2 sa odsek 9 nahrádza takto:
               „9.   Úrokové dotácie môžu byť kapitalizované alebo využité vo forme grantov. Na podporu technickej pomoci súvisiacej s projektmi v krajinách AKT je možné použiť až 15 % rozpočtu na bonifikáciu úrokov.“
            
         Článok 2
   Toto rozhodnutie nadobúda účinnosť dňom jeho prijatia.
   
      V Port Villa 15. júna 2012
      
         
            Za Radu ministrov AKT – EÚ
         
         
            predseda
         
         A. BAPTISTE
      
   
   
      (1)  Ú. v. ES L 317, 15.12.2000, s. 3.